
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 




şi problemele minorităţilor naţionale 



        P.l. 377/06.06.2003



Domnului deputat




Răzvan Ionescu,



Preşedintele Comisiei pentru apărare, ordine publică 

şi siguranţă naţională

AVIZ

asupra proiectului de Lege pentru ratificarea Memorandumului de Înţelegere între Guvernul României şi Organizaţia Internaţională pentru Migraţie privind cooperarea în domeniul repatrierii voluntare umanitare asistate, semnat la Bucureşti, la 28 iunie 2002



În conformitate cu prevederile art.89 din Regulamentul Camerei Deputaţilor, Biroul permanent a trimis Comisiei pentru drepturile omului, culte şi problemele minorităţilor naţionale, cu adresa nr.377 din 9 iunie 2003, spre dezbatere şi avizare, proiectul de Lege pentru ratificarea Memorandumului de Înţelegere între Guvernul României şi Organizaţia Internaţională pentru Migraţie privind cooperarea în domeniul repatrierii voluntare umanitare asistate, semnat la Bucureşti, la 28 iunie 2002, înregistrat cu nr.25/283/10 iunie 2003.



În şedinţa din 12 iunie 2003, în conformitate cu prevederile art.60 din Regulamentul Camerei Deputaţilor, membrii comisiei au examinat proiectul de lege  şi, în urma dezbaterilor, au hotărât, cu unanimitate de voturi, să îi acorde aviz favorabil, cu recomandarea ca la întocmirea raportului să se aibă în vedere îndreptarea erorii de redactare din cuprinsul titlului şi articolului unic privind eliminarea ultimei virgule din text.

PREŞEDINTE,

Nicolae Păun

Întocmit:

Consilier   Onesia Babeş

